My Shot

«**My Shot»** (թարգմանաբար՝ «Իմ կրակոցը»)**,** Ալեքսանդր Համիլթոնի կյանքի վրա հիմնված Համիլթոն մյուզիքլի առաջին գործողության երրորդ երգ, որի պրեմիերան տեղի է ունեցել Բրոդվեյում 2015 թվականին: Երգի երաժշտությունը և խոսքերը գրել է Լին-Մանուել Միրանդան:

## Պատմություն
2020 թվականին Rotten Tomatoes-ին տված հարցազրույցում Միրանդան նշել է, որ «My Shot»-ը գրելու համար իրենից մեկ տարի է պահանջվել։ Նա նշել է, որ երգը գրելիս փորձել է մարտահրավեր նետել իրեն՝ հնարավորինս քիչ տողեր օգտագործել երգի ուղերձը տեղ հասցնելու համար։

## Համեմատություններ
1776 թվականին, Նևիս կղզուց Նյու Յորք գաղթած 19-ամյա Ալեքսանդր Համիլթոնն իր խոսքային հմտություններով զարմացրել է մի քանի այլ երիտասարդ հեղափոխականների՝ խոսելով ապագայի հանդեպ իր հույսերի, բրիտանացիներից իր հիասթափության և հիշվելու ցանկության մասին։

Երգի կրկներգում կա «Ես չեմ պատրաստվում բաց թողնել իմ հարվածը» (I am not throwing away my shot) տողը, որը ցույց է տալիս Ալեքսանդրի ցանկությունը՝ չկորցնել իր հնարավորությունը դառնալու կարևոր դեմք իր ազգի ծննդյան գործում։ Կրկներգում նաև կա մի տող նրա մասին, որը նման է իր երկրին։ Նա նկարագրել է, որ ինքը երիտասարդ է, կռվարար և քաղցած, նման իր նորաստեղծ ազգին, որը պայքարում է Հեղափոխական պատերազմում։

Մյուս հեղափոխականները, ովքեր նույնպես ռեփ են արել ապագայի հանդեպ իրենց հույսերի և վերապահումների մասին, հետևյալներն են.
* Մարքիզ դը Լաֆայետը՝ ֆրանսիացի, ով չի ցանկանում ապրել միապետի կառավարման ներքո։ Նա հիշատակել է իր մարտական կարողությունները և Ֆրանսիական հեղափոխության հնարավորությունը, այն բանից հետո, երբ Ալեքսանդրն ակնարկել է անխուսափելի ամերիկյան հեղափոխության մասին։
* Հերկուլես Մալիգանը՝ դերձակի աշակերտ, ով ցանկանում է սոցիալապես առաջադիմել՝ միանալով հեղափոխությանը:
* Ջոն Լորենսը՝ աբոլիցիոնիստ, ով չի բավարարվի մինչև բոլոր տղամարդիկ չունենան հավասար իրավունքներ։ Նա երազում է մարտի մեջ մտնել Ամերիկայի առաջին ամբողջությամբ սևամորթներից բաղկացած գնդի հետ։ Նաև երգում ունի մի հատված, որտեղ խոսում է բրիտանական զորքերի դեմ ապստամբելու մասին։
* Ահարոն Բըրը, ով հիշեցնում է բոլոր տղամարդկանց լռել, քանի որ նրանց մեջ կարող են լինել հավատարիմ մարդիկ։
Չնայած Բարրի նախազգուշացումներին, տղամարդիկ շարունակել են ռեփ անել ապստամբության մասին և խրախուսել մյուս ամերիկացիներին ապստամբել իրենց հետ բրիտանացիների դեմ, մինչդեռ Բարրը լուռ է մնացել։ Երաժշտությունը կրկնվում է «Right Hand Man», «Yorktown (The World Turned Upside Down)» և «Non-Stop» երգերում։ Մինչդեռ որոշ թեմաներ և տեքստեր վերանայվում են «The World Was Wide Enough»-ում: Երգում պարունակում է Mobb Deep-ի «Shook Ones (Part II)» և The Notorious B.I.G.-ի «Going to Cali» ռեփ երգերի տեքստերի ինտերպոլյացիաներ: Այն նաև պարունակում է Ռոջերսի և Համերշտեյնի «You've Got to Be Carely Taught» երգի տեքստը «South Pacific»-ից: Այս աղբյուրները նշված են «Համիլթոնի» 2020 թվականի նկարահանված տարբերակի տիտրերում:

## Վերլուծություն
Vibe հանդեսը երգի աջակցությունը նկարագրել է որպես «90-ականները հիշեցնող»։ «Լոս Անջելես Թայմս»-ը գրել է, որ երգում կա Էմինեմի «Lose Yourself» երգի մի փոքր երանգ։ Vulture-ը նույնպես նշել է, որ երգը հիշեցնում է Էմինեմի «Lose Yourself»-ը։ TapInto-ն նշել է, որ այս երգը մյուզիքլի վերջում դառնում է իրոնիկ, քանի որ Համիլթոնն իսկապես անում է իր կրակոցը Ահարոն Բերրի հետ ճակատագրական մենամարտում։ Deadline-ը նշել է՝ «ես չեմ վատնում իմ կրակոցը»։

## Քննադատություններ
TapInto-ն այն համարել է «կատաղի երգ»։ «Հաֆինգթոն Փոստը» նշել է, որ երգը կարող է լավ բացում լինել մյուզիքլի համար։

## Հանրահայտ մշակույթ
Երգը 2016 թվականի մարտին Սպիտակ տանը կատարված բազմաթիվ երգերից մեկն է եղել։

Երգի պարոդիան կատարել է Միրանդան որպես իր բացման մենախոսություն «Շաբաթ երեկոյան ուղիղ եթերում» հաղորդման ժամանակ։

Երգը պարոդիացրել և կատարրել է The Roots-ը Ջիմի Ֆելոնի երեկոյան շոուի «Football Raps» հատվածում 2017 թվականի օգոստոսի 3-ին։

2021 թվականի մարտի 9-ին «Vax'n 8» անունով բժիշկների խումբը թողարկել է երգի ռեմիքս տարբերակը և «My Shot: A COVID Vaccine Adaptation» վերնագրով տեսահոլովակը։

## Հավաստագրեր

## Միքսթեյփի տարբերակ
«My Shot (Rise Up Remix)»-ը The Roots խմբի ձայնագրած երգն է՝ Բաստա Ռայմսի, Ջոել Օրթիզի և Նեյթ Ռյուսի մասնակցությամբ։ Երգը R&B/Hip-Hop թվային երգերի վաճառքի չարթում զբաղեցրել է 16-րդ հորիզոնականը։ Այն ներառված է եղել Disney+ մյուզիքլի նկարահանված տարբերակի տիտրերում։

## Ծանոթագրություններ

Կատեգորիա:2015 երգեր